Resolució JUS/1950/2019, de 15 de juliol, per la qual s'aproven les llistes definitives de les persones aspirants admeses i excloses de la convocatòria del procés selectiu per proveir 301 places de l'àmbit funcional d'execució penal del cos de diplomatura de la Generalitat de Catalunya (grup A, subgrup A2), educació social (núm. de registre de la convocatòria JU029).
(DOGC núm. 7923, de 23.07.2019)
Resolució JUS/1393/2019, de 21 de maig, per la qual se suspèn el termini d'aprovació i publicació de les llistes provisionals de persones aspirants admeses i excloses establert a la Resolució JUS/649/2019, de 15 de març, modificada per la Resolució JUS/721/2019, de 22 de març, de convocatòria del procés selectiu per proveir 301 places de l'àmbit funcional d'execució penal del cos de diplomatura de la Generalitat de Catalunya (grup A, subgrup A2), educació social (núm. de registre de convocatòria JU029).
(DOGC núm. 7882, de 24.05.2019)
Resolució JUS/721/2019, de 22 de març, per la qual es modifica la Resolució JUS/649/2019, de 15 de març, de convocatòria del procés selectiu per proveir 301 places de l'àmbit funcional d'execució penal del cos de diplomatura de la Generalitat de Catalunya (grup A, subgrup A2), educació social (núm. de registre de convocatòria JU029).
(DOGC núm. 7840, de 26.03.2019)
Resolució JUS/649/2019, de 15 de març, de convocatòria del procés selectiu per proveir 301 places de l'àmbit funcional d'execució penal del cos de diplomatura, de la Generalitat de Catalunya (grup A, subgrup A2), educació social (núm. de registre de convocatòria JU029).
A les persones funcionàries de carrera del grup C, subgrup C1 de l'Administració de la Generalitat de Catalunya que reuneixin els requisits exigits a la convocatòria i, a més, algun dels dos requisits enumerats a continuació:
Tenir la nacionalitat espanyola o ser nacional d'algun dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors.
També podran ser admesos els cònjuges, els descendents i els descendents dels cònjuges, tant dels ciutadans espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i, pel que fa als descendents, siguin menors de vint-i-un anys o majors d'aquesta edat però visquin a càrrec dels seus progenitors.
Les persones que participin en aquest procés selectiu han d'estar en possessió del títol de diplomatura o grau en educació social.
En el torn especial de promoció interna del personal funcionari, de conformitat amb el que determina l'article 4.1 de la Llei 24/2002, de 18 de novembre, el personal funcionari que participa en aquest torn especial de promoció interna ha d'estar en possessió del títol de diplomatura o grau en educació social, o una altra diplomatura, grau o llicenciatura.
En qualsevol cas, si es tracta d'un títol obtingut a l'estranger, cal disposar de l'homologació corresponent del Ministeri d'Educació i Formació Professional.
Tenir la capacitat física i psíquica necessària per a l'exercici de les funcions pròpies de les places convocades.
No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les que desenvolupaven en el cas del personal laboral, en el que hagués estat separat o inhabilitat.
En el cas de ser nacional d'altre estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu estat, en els mateixos termes l'accés a l'ocupació pública.
Coneixements de llengua catalana i llengua castellana
Les persones que participin en aquest procés selectiu han de tenir els coneixements de llengua catalana de nivell de suficiència (C1) o superior, de conformitat amb el que estableix el Decret 152/2001, de 29 de maig, sobre avaluació i certificació de coneixements de català, modificat pel Decret 3/2014, de 7 de gener, i el Decret 161/2002, d'11 de juny, sobre l'acreditació del coneixement del català i l'aranès en els processos de selecció de personal i de provisió de llocs de treball de les administracions públiques de Catalunya.
Les persones aspirants que no tinguin la nacionalitat espanyola han de tenir els coneixements de llengua castellana de nivell superior (C2) o equivalent.
Per acreditar aquests coneixements les persones participants hauran de presentar el certificat acreditatiu de coneixements de llengua catalana i castellana, en el casos següents:
Les persones que participin per aquest torn especial de promoció interna han de ser persones funcionàries de carrera del grup C, subgrup C1 de l'Administració de la Generalitat de Catalunya i reunir, a més, algun dels dos requisits enumerats a continuació:
a) Estar prestant o haver prestat serveis ocupant un lloc de treball d'educador/a amb caràcter definitiu i exercint funcions d'educador/a social.
b) Haver prestat serveis, amb caràcter provisional i ininterrompudament, en llocs de treball d'educador/a social, durant un període mínim de cinc anys, iniciat abans del dia 28 d'agost de 2001.
Tots els requisits indicats s'han de complir el darrer dia del termini de presentació de sol·licituds, llevat dels referits al punt 2.6 de la convocatòria, i s'han de continuar complint fins a la data de la presa de possessió com a personal funcionari de carrera.
S'ha d'assenyalar aquesta circumstància a la sol·licitud.
- Les sol·licituds de participació es tramiten exclusivament de forma electrònica.
- Heu d'accedir al formulari de sol·licitud, on haureu de facilitar les dades necessàries.
Guia per a la inscripció telemàtica.
- Les sol·licituds tramitades per aquest portal queden registrades automàticament al Registre general electrònic, per la qual cosa una vegada emplenada la sol·licitud caldrà desar-la i enviar-la.
- Un cop enviades les dades, la persona sol·licitant obté una justificació de presentació de sol·licitud.
És recomanable imprimir-la per a qualsevol gestió posterior.
Amb l'enviament de la sol·licitud s'obté una carta de pagament que permet abonar l'import a través del web de l'entitat Caixabank, SA, o adreçar-se als caixers automàtics d'aquesta entitat.
La manca de pagament o pagament incomplet determina l'exclusió del procés.
- Aquest document conté, entre altres dades, el codi de tràmit (ID), que us servirà per fer el seguiment de l'estat del procés.
- Annexar a la sol·licitud, si escau, la documentació acreditativa de pagament en els supòsits d'exempció o bonificació, la documentació acreditativa de coneixements de llengua catalana i castellana i l'acreditativa dels requisits d'accés a les places de reserva.
Avís: Per emplenar correctament el formulari heu de disposar del programari Adobe Reader (versió 9.1 o superior)
Acreditació de coneixements de llengua catalana, quan les persones participants no estiguin exemptes d'acreditar aquests coneixements, d'acord amb el que s'estableix a la base 4.1 de la convocatòria
Acreditació de coneixements de llengua castellana, quan les persones participants no tinguin la nacionalitat espanyola i no estiguin exemptes, d'acord amb el que s'estableix a la base 4.2 de la convocatòria
Acreditació per accedir a les places per la via de reserva i per obtenir l'adaptació de les proves i/o del lloc de treball:
- Dictamen dels equips de valoració multiprofessional, o resguard d'haver-lo sol·licitat, en el cas que no s'autoritzi la consulta de dades o aquestes no constin al Departament de Treball, Afers Socials i Famílies.
Acreditació dels supòsits d'exempció i bonificació de la taxa, en els casos següents:
Si doneu la vostra autorització en la sol·licitud, l'òrgan convocant podrà realitzar les consultes telemàtiques necessàries per acreditar algunes de les bonificacions i exempcions de manera automàtica en el moment de fer la inscripció.
En el cas que no s'hagi autoritzat la comprovació de les dades, caldrà aportar la documentació acreditativa corresponent, si us trobeu en alguns dels supòsits següents:
Les publicacions oficials relatives a la convocatòria es faran a través del Tauler d'anuncis de la Seu electrònica de la Generalitat de Catalunya, e-Tauler ( http://tauler.gencat.cat ).
Aquestes publicacions, així com la resta d'actes que se'n derivin, els continguts informatius d'aquesta convocatòria es podran consultar també des d'aquesta mateixa pàgina.
Les persones aspirants poden obtenir informació actualitzada i individualitzada sobre la seva participació en el procés de selecció a través dels apartats La meva carpeta o Estat de les meves gestions del web Tràmits gencat ( http://tramits.gencat.cat )
El model A i el model B contenen les mateixes preguntes.
Qüestionari del primer exercici de la primera prova [PDF, 78,8 kB]
Publicació qualificacions primera prova i aspirants convocats a la prova de llengua catalana: https://tauler.seu.cat/pagDetall.do? idEdicte=229955&idens=1
Publicació de l'Acord de modificació de la plantilla de correcció del model B del primer exercici: https://tauler.seu.cat/pagDetall.do? idEdicte=230366&idens=1
Acord del Tribunal pel qual s'informa sobre l'exempció de la realització de la prova de coneixements de llengua catalana i de la motivació sobre l'anul·lació de quatre preguntes publicades a l'Acord de data 22 de novembre de 2019 (enllaç a l'e-Tauler, 20.12.2019)